1. KLAUSIMAS. „Prašome pagrįsti, kokiu techniniu ir eksploataciniu poreikiu remiantis sanitariniam konteineriui nustatytas būtent EXC2 vykdymo klasės pagal EN 1090-1 reikalavimas. Prašome nurodyti, kokią konkrečią riziką ar eksploatacinį parametrą šis reikalavimas siekia užtikrinti. Taip pat atkreipiame dėmesį, kad Lietuvoje modulinių namelių gamintojų, turinčių EN 1090-1 sertifikatą, yra vos keletas, todėl toks reikalavimas reikšmingai susiaurina potencialių tiekėjų ratą ir mažina konkurenciją. Ar perkančioji organizacija įvertino šio reikalavimo įtaką konkurencijai?“

ATSAKYMAS. Kadangi sanitarinis konteineris yra gyvenamasis/socialinis modulis ir jis skirtas žmonėms būti viduje, tai toks reikalavimas ir buvo pateiktas. Taip pat informuojame, kad konteineris bus naudojamas Lietuvoje ir teisiškai laikoma konteinerio „išleidimu į ES rinką“, todėl reikėtų ant konteinerio ženklo CE. Perkančioji organizacija nevertino šio reikalavimo įtakos konkurencijai. 

Kadangi šis konteineris bus pastatytas atskirai ir ant jo nebus uždėti kiti konteineriai, tai patiksliname techninės specifikacijos lentelės 2 punktą ir jį išdėstome taip:
	2.
	Konteinerio kampuose išdėstyti suvirinti grindų, stogo ir stulpų rėmai. Konstrukciniai elementai padengti antikorozinėmis dangomis. Lietaus vanduo nuleidžiamas per PVC latakus, esančius konteinerio kampinių stulpų viduje. Konteinerio laikančioji konstrukcija yra ne mažesnės kaip EXC1 klasės pagal PN EN 1090-1 standartą.
	Privaloma



2. KLAUSIMAS. „Prašome pagrįsti, kodėl techninėje specifikacijoje kaip vienintelė galima termoizoliacinė medžiaga yra nurodytas būtent polistireninis putplastis (EPS), nenustatant pagrindinių reikalaujamų šiluminių parametrų. Ar būtų priimtinos kitos termoizoliacinės medžiagos, pavyzdžiui, PIR, mineralinė vata ar kitos techniškai lygiavertės medžiagos, kurias dažniausiai naudoja modulinių konstrukcijų gamintojai, jeigu būtų užtikrintos ne prastesnės nei perkančiosios organizacijos reikalaujamos šiluminės ir eksploatacinės charakteristikos? Taip pat atkreipiame dėmesį, kad, pavyzdžiui, 80 mm EPS sandwich plokštės U vertė yra apie 0,049 W/m²K, tuo tarpu 80 mm PIR plokštės U vertė gali siekti apie 0,022 W/m²K, todėl PIR sprendinys užtikrina reikšmingai geresnes šilumines charakteristikas esant tam pačiam izoliacijos storiui. Ar tokiu atveju būtų leidžiama naudoti PIR plokštes?“

ATSAKYMAS. Patiksliname techninės specifikacijos lentelės 4 eilutę ir jas išdėstome taip:
	4.
	Išorės sienos
	Ne mažiau kaip 0,55 mm storio dažyta skarda pilkai, profiliuota, ne mažiau kaip 75 mm storio polistireninis putplastis polistireninis putplastis arba kita termoizoliacinė medžiaga,  ne mažiau kaip 0,55 mm storio dažyta skarda baltai, lygi.



3. KLAUSIMAS. „Prašome nurodyti konkretų teisės aktą ir metodiką, pagal kurią elektriniams patalpų šildytuvams turi būti nustatoma A++ energinio naudingumo klasė. Taip pat prašome nurodyti, kokį dokumentą tiekėjas turės pateikti A++ klasės atitikčiai įrodyti. Ar bus priimami elektriniai šildytuvai, kuriems pagal taikomą ES energijos ženklinimo reglamentavimą toks A++ energinio naudingumo klasės vertinimas nėra taikomas, tačiau jie atitinka visus jiems taikomus ekodizaino, saugos ir kitus privalomus reikalavimus?“

ATSAKYMAS Vietiniams elektriniams patalpų šildytuvams taikomas Komisijos reglamentas (ES) 2015/1188, kuriuo įgyvendinama Direktyva 2009/125/EB dėl ekodizaino reikalavimų, bei Komisijos deleguotasis reglamentas (ES) 2015/1186 dėl energijos vartojimo ženklinimo.

Ar bus priimami? Taip, bus priimami tie šildytuvai, kuriems pagal konkrečią ES teisinę reglamentavimo sritį A++ klasės etiketės reikalavimas tiesiogiai nenumatytas, jeigu jie visiškai atitinka jiems taikomus privalomus ekodizaino (ES 2015/1188), saugos (Žemos įtampos direktyva) ir elektromagnetinio suderinamumo reikalavimus. 

Atsižvelgiant į tiekėjo pastabas, patiksliname aplinkosauginių reikalavimų 1.3 eilutę ir jas išdėstome taip:
	1.3.
	Konteineryje montuojami elektriniai šildytuvai turi atitikti Reglamento (ES) 2015/1188 (Ekologinio projektavimo reikalavimai vietiniams patalpų šildytuvams) nuostatas. 
	Tiekėjas turi pateikti pateikti gamintojo techninę dokumentaciją: pasus, instrukcijas, sertifikatus arba kitus dokumentus, patvirtinančius atitiktį aplinkosauginiams reikalavimams.

Atitiktį patvirtinančių dokumentų bus prašoma tik iš galimo laimėtojo.



4. KLAUSIMAS. „Koks maksimalus atstumas nuo konteinerio iki esamų komunikacijų (vandens, kanalizacijos ir elektros), kurį tiekėjas turi įveikti už pasiūlytą kainą?“

ATSAKYMAS. Adutiškio pasienio užkardoje – iki kanalizacijos 1 m, iki vandentiekio – 10 m, Elektros pajungimui reikalavimų nėra, nes reikalingą elektros kabelį turime
Kapčiamiesčio pasienio užkarda - tiekėjas turėtų įvertinti pajungimą prie esamų komunikacijų, numatant iki 150 m atstumą.
Tribonių pasienio užkarda - tiekėjas turėtų įvertinti pajungimą prie esamų komunikacijų, numatant iki 100 m atstumą.

5. KLAUSIMAS. „Ar tiekėjas turi atlikti komunikacijų trasų įrengimą, kasimą ir izoliavimą, ar tiekėjo atsakomybė apsiriboja konteinerio prijungimu prie jau paruoštų komunikacijų įvadų?“

[bookmark: _Hlk239928293]ATSAKYMAS. Adutiškio pasienio užkardoje – jokio kasimo darbų nereikia, tik vandentiekio vamzdis turi būti su  vamzdžių šildymo kabeliu apsaugai nuo užšalimo ir izoliavimu.
Kapčiamiesčio ir Tribonių pasienio užkardos - tiekėjas turėtų įvertinti komunikacijų trasų įrengimo, kasimo, izoliavimo ir kitus būtinus darbus, jeigu tokie darbai būtų reikalingi pagal faktinę situaciją objekte.

6. KLAUSIMAS. „Kas paruošia pagrindą (pamatus) moduliams pastatyti? Ar pagrindo įrengimas įeina į tiekėjo darbų ir pasiūlymo kainą?“

ATSAKYMAS. Adutiškio pasienio užkardoje – vieta konteinerio pastatymui paruošta. Jokių papildomų darbų atlikti nereikia.
Kapčiamiesčio ir Tribonių pasienio užkardos – Pagrindą sanitariniams konteineriams pastatyti paruošia tiekėjas.

7. KLAUSIMAS. „Techninės specifikacijos orientaciniame konteinerio brėžinyje pavaizduotas pisuaras, tačiau techninėje specifikacijoje jis nėra nurodytas kaip privaloma sanitarinė įranga. Prašome patikslinti, ar pisuaras turi būti įrengtas konteineryje ir ar jo įrengimas turi būti įskaičiuotas į pasiūlymo kainą.“

ATSAKYMAS. Kadangi tai tik orientacinis brėžinys, tai visos įrangos išdėstymas tik ir yra orientacinis, o ne privalomas. Pisuaro įrengimas konteineryje neprivalomas, todėl ir techninėje specifikacijoje jam reikalavimai nenurodyti. Jei tiekėjas savo noru įrengtų pisuarą konteineryje, tai šiuo atveju jo kainą turi būti įskaičiuota į pasiūlymo kainą.
